བཙན་པོའི་རྒྱལ་རབས་ཀྱི་སྐབས་སུ།བོད་དམག་གིས་དར་ལམ་ལ་དབང་བསྒྱུར་བྱས་རྗེས་དར་གོས་དང་ཟ་འོག་གི་སྟེང་ལ་བཙན་པོའི་རིག་གནས་དང་འབྲེལ་བའི་རི་མོ་འདྲ་མིན་ཕབ་སྟེ་བཙན་པོའི་དར་གོས་ཞེས་ཐུན་མིན་གྱི་ལག་རྩལ་དང་མཚོན་རྟགས་མཚོན་པའི་ཟ་འོག་གི་དར་གོས་མང་དུ་བཟོས།བཙན་པོའི་དར་གོས་ལ་ཁྱད་ཆོས་མངོན་གསལ་ཞིག་ཡོད་པ་ནི།ངང་པ་མཇིང་བསྣོལ་དང་།སེང་གེ་མཇིང་བསྣོལ།བྱ་མ་རྟ།གྱི་ལིང་།གྱི་ལིང་ཁ་སྤྲོད།བྱ་མ་བུམ།ཤ།གཙོད།མི་མཐུན་ཕྱོགས་ལས་རྣམ་རྒྱལ་སོགས་མང་ངོ་།།ངང་པ་མཇིང་བསྣོལ་གྱི་རི་མོའི་མཚོན་བྱ་ནི་གཙོ་བོ་མཛའ་མཐུན་གྱི་དོན་ཡིན།དཔེར་ན་ལོ་རྒྱུས་ཐོག་རྒྱ་བཟའ་ཀོང་ཇོ་སྲོང་བཙན་གྱི་བཙུན་མོར་བསུ་བའི་སྐབས་སུ།སློང་རྟགས་སུ་ངང་པའི་ཆང་སྣོད་སོགས་འབུལ་བར་བཤད།སེང་གེ་མཇིང་བསྣོལ་ནི་དབང་ཐང་གི་མཚོན་དོན་ཡིན།དེ་ལྟར་རེ་རེ་ནས་མཚོན་དོན་མི་འདྲ་བ་ཡིན་པ་ཤེས་དགོས།